170.420

Ordinaziun davart las collavuraturas ed ils collavuraturs en uffizi accessoric dal chantun Grischun

dals 27-05-2008 (versiun dals 01-01-2014)

sa basond sin l'art. 69 da la lescha dal persunal1)

relaschada da la regenza ils 27 da matg 2008

Champ d'applicaziun, natira giuridica

Art.  1 1 Questa ordinaziun regla las relaziuns d'uffizi da dretg public da las collavuraturas e dals   collavuraturs   en   uffizi   accessoric   tenor   l'artitgel 3 alinea 4   da   la   lescha   dal persunal2).

Agiunta

Art.  2 1 L'agiunta da questa ordinaziun cun la survista da las categorias da collavuraturas e da collavuraturs en uffizi accessoric è ina part integrala da questa ordinaziun.3)

Instanza electorala

Art.  3 1 L'instanza   ch'è   cumpetenta   per   novas   elecziuns   e   per   reelecziuns   è   per   regla determinada   en   la   lescha   u   en   l'agiunta.   Nua   che   quai   manca,   è   il   departament l'instanza electorala.

Durada da las relaziuns d'uffizi

Art.  4 1 Las cumissiuns permanentas vegnan elegidas per ina perioda d'uffizi da 4 onns. En cas   spezials   pon   er   vegnir   elegidas   autras   categorias   da   collavuraturas   e   da collavuraturs en uffizi accessoric per ina perioda d'uffizi.

2 Novas elecziuns entaifer la perioda d'uffizi valan per il rest da quella.

1) DG 170.400 2) DG 170.400 3) L'agiunta è publitgada per tudestg en l'internet sut www.pa.gr.ch.

* tabellas da las modificaziuns a la fin dal relasch

1

170.420

3 Las ulteriuras collavuraturas ed ils ulteriurs collavuraturs en uffizi accessoric, che adempleschan ina incumbensa administrativa extendida per ina durada pli lunga, vegnan elegids per in temp illimità. Sche l'incumbensa è da natira temporara, ha lieu in'elecziun limitada.

Art.  5

Fin da la relaziun d'uffizi 1. scadenza da la perioda d'uffizi

1 La   perioda   d'uffizi   finescha   ils   30   da   zercladur.   I   n'exista   betg   in   dretg   sin reelecziun.

2 Ina   nunreelecziun   sto   per   regla   vegnir   communitgada   a   la   persuna   pertutgada almain 2 mais ordavant.

Art.  6 1 Relaziuns d'uffizi limitadas fineschan cun il termin da la limitaziun.

2. relaziun d'uffizi limitada

3. schliaziun

Art.  7 1 La relaziun d'uffizi po vegnir schliada tras omaduas varts per la fin d'in mais, observond in termin da 2 mais.

4. limitaziun dal temp d'uffizi

Art.  8 * 1 Il temp d'uffizi da las collavuraturas e dals collavuraturs en uffizi accessoric, ch'èn elegids per periodas d'uffizi, è limità a totalmain 12 onns.

2 En cas motivads po l'instanza electorala prolungar il temp d'uffizi a maximalmain 16 onns u abolir dal tuttafatg la limitaziun dal temp d'uffizi.

3 L'aboliziun da la limitaziun dal temp d'uffizi vegn en consideraziun en spezial per:

a)

collavuraturas e collavuraturs chantunals ch'èn en uffizi accessoric pervia da lur activitad tar il chantun;

represchentantas e represchentants d'interess;

expertas ed experts.

b)

c)

5. per motivs impurtants

Art.  9 1 Per   motivs   impurtants   po   la   relaziun   d'uffizi   da   las   collavuraturas   e   dals collavuraturs en uffizi accessoric vegnir schliada tras omaduas varts, e quai da tut temp e senza observar il termin.

2 In   motiv   è   impurtant,   sche   cunzunt   la   cuntinuaziun   da   la   relaziun   d'uffizi   è insupportabla.

6. aboliziun da l'incumbensa

Art.  10 1 L'aboliziun   da   l'incumbensa   sto   per   regla   vegnir   communitgada   a   la   persuna pertutgada almain 2 mais ordavant.

2

170.420

7. instanza cumpetenta

Art.  11 1 Per schliar las relaziuns d'uffizi è cumpetenta l'instanza electorala.

2 Las decisiuns davart la schliaziun da relaziuns d'uffizi pon vegnir contestadas cun in   recurs   administrativ.   Sche   la   regenza   decida   en   emprima   instanza,   è   questa decisiun definitiva.

Applicaziun dal dretg dal persunal

Art.  12 1 Per   l'obligaziun   dal   secret   professiunal,   per   l'ediziun   d'actas,   per   dar   perditga davant dretgira, per l'infurmaziun da las medias, per l'assistenza giuridica, per la recusaziun e per la protecziun da datas valan confurm al senn las disposiziuns da la lescha dal persunal4)  e da l'ordinaziun dal persunal5)  sco er da la lescha chantunala davart la protecziun da datas6).

Art.  13

Indemnisaziun da lavur 1. tariffas

1 Las tariffas da las indemnisaziuns da lavur per di sa drizzan tenor la lescha dal persunal7).

2 L'instanza electorala è cumpetenta per la classificaziun da novas funcziuns en las classas, e quai suenter avair tadlà l'uffizi da persunal (UP).

2. calculaziun

Art.  14 1 Sche la lavur inclusiv il temp da viadi dura main che 4 uras, vegn pajada mo la mesadad da l'indemnisaziun da lavur per di.

2 Sch'i han lieu il medem di differentas sesidas u differentas inspecziuns al lieu, vegn pajada mo in'entira respectivamain ina mesa indemnisaziun da lavur per di.

3 Il studi d'actas e l'elavuraziun da propostas, da decisiuns e da rapports vegnan indemnisads   tenor   il   temp   impundì.   Sco   tariffa   per   ura   vala   l'otgavla   part   da l'indemnisaziun da lavur per di.

3. excepziuns

Art.  15 1 Empè u ultra da l'indemnisaziun da lavur per di po l'instanza electorala fixar ina pauschala annuala ubain indemnisar las taxas u parts da las taxas.

2 Eventualas pauschalas annualas sa drizzan tenor ils custs.

4) DG 170.400 5) DG 170.410 6) DG 171.100 7) DG 170.400

3

170.420

Indemnisaziun da las spesas

Art.  16 1 Las spesas d'alloschi, d'alimentaziun e da viadi sa drizzan tenor las directivas da l'ordinaziun dal persunal8).

Collavuraturas e collavuraturs chantunals

Art.  17 * 1 Las collavuraturas ed ils collavuraturs chantunals ch'èn en ina relaziun da lavur cun l'administraziun   chantunala   n'han   nagin   dretg   da   survegnir   indemnisaziuns   sco pauschalas, diarias u daners da sesida.

2 Il temp ch'els impundan per exequir l'activitad en uffizi accessoric vala sco temp da lavur.

Pajament

Art.  18 1 Las indemnisaziuns pauschalas annualas vegnan pajadas dal UP il quart quartal.

2 Per pajar las ulteriuras indemnisaziuns èn responsabels ils departaments ed ils posts da servetsch.

Preparaziun da decisiuns

Art.  19 1 Las decisiuns davart elecziuns e davart schliaziuns da relaziuns d'uffizi vegnan preparadas dal UP.

Art.  19a *

Midadas dal dretg vertent9)

Disposiziun transitorica

Art.  19b * 1 Onns d'uffizi cumplains da pli baud vegnan resguardads per la limitaziun dal temp d'uffizi tenor l'artitgel 8.

Entrada en vigur, aboliziun dal dretg vertent

Art.  20 1 Questa ordinaziun entra en vigur il 1. da fanadur 2008 e remplazza l'ordinaziun davart   las   collavuraturas   ed   ils   collavuraturs   en   uffizi   accessoric   dal   chantun Grischun dals 23 da december 199110).

8) DG 170.410 9) Las midadas dal dretg vertent na vegnan betg inditgadas.

10) CUL 1991, 2616

4

170.420

Tabella da las modificaziuns - tenor conclus

Conclus 27-05-2008 10-12-2013 10-12-2013 10-12-2013 10-12-2013

Entrada en vigur 01-07-2008 01-01-2014 01-01-2014 01-01-2014 01-01-2014

Element relasch Art. 8 Art. 17 Art. 19a Art. 19b

Modificaziun emprima versiun revisiun totala revisiun totala integraziun integraziun

Publicaziun en la CUL - - - - 
5

170.420

Tabella da las modificaziuns - tenor element

Element relasch Art. 8 Art. 17 Art. 19a Art. 19b

Conclus 27-05-2008 10-12-2013 10-12-2013 10-12-2013 10-12-2013

Entrada en vigur 01-07-2008 01-01-2014 01-01-2014 01-01-2014 01-01-2014

Modificaziun emprima versiun revisiun totala revisiun totala integraziun integraziun

Publicaziun en la CUL - - - - 
6